5. Compartimentul Adopții și postadopții 

a) evaluează copiii ale căror Planuri Individualizate de Protecție prevăd ca obiectiv final adopția, prin colaborarea cu Compartiment management de caz pentru  copilul aflat în dificultate din cadrul Direcției Generale de Asistență Socială și Protecția Copilului a Județului Suceava, precum și cu serviciile de asistență socială de la nivelul primăriilor locale;
b) identifică, evaluează și formează familiile potențial adoptive prin:
- selectarea cererilor familiilor/persoanelor;
- evaluarea inițială psihosocială a acestora;
- formarea acestora în cadrul cursurilor de pregătire;
- evaluarea finală în vederea obținerii atestatului de familie/persoană aptă să adopte.
c) identifică cea mai potrivită familie adoptatoare pentru copilul adoptabil realizând potrivirea inițiala și practică dintre copil și familie și mutarea copilului în familie;
d)monitorizează post-încredințare în vederea adopției, prin vizite la familii adoptive bilunar, întocmirea de rapoarte de vizită bilunare în perioada de încredințare în vederea adopției și consilierea  psihologică a familiei adoptive și a copilului  adoptabil în vederea înțelegerii și acceptării adopție,
d) consiliază și întocmește rapoarte de consiliere psihologică pentru familiile adoptive și copii adoptabili la ieșirea din potrivirea practică sau încredințare în vederea adopției eșuate.
e)sprijină familiile adoptive în procesul de adopție a copiilor de pe profilul copiilor greu adoptabili;
f) asigură asistență, consultanță și reprezentare juridică a Direcției Generale de Asistență Socială și Protecția Copilului a Județului Suceava și a copiilor potențial adoptabili, în fața instanței de judecată;
g) întocmește corespondența cu Autoritatea Națională pentru Protecția Drepturilor Copilului și Adopție privitor la situația copiilor pentru care se solicită dezvăluirea adopției;
i)asigură introducerea datelor cu caracter personal ale familiilor adoptive și ale copiilor declarați adoptabili în Registrul Național de Adopții precum și a fiecărui pas specific procedurii de adopție;
j)generează liste de potrivire teoretică și practică ale copiilor adoptabili cu familii atestate;
k)asigură asistență juridică și reprezentarea în fața instanțelor de judecată a instituției, a minorilor pentru care s-a stabilit Planul Individualizat de Protecție cu finalitatea adopție; 
l) promovează acțiuni în justiție, întocmește cereri sau sesizări adresate altor organe cu activitate jurisdicțională, exercită căi de atac, în baza delegației date în scopuri ce privesc adopția de către instituție;
m) perfecționează personalul în vederea oferirii unor servicii de calitate prin participarea acestora la cursuri de perfecționare, participare la schimburi de experiență și instruiri periodice pe anumite teme de însușire a legislației și a literaturii de specialitate;
n) monitorizează post adopție copilul în familia adoptivă timp de 2 ani de la rămânerea irevocabilă a sentinței de încuviințare a adopției, prin întocmirea de rapoarte trimestriale post adopție;
o) organizează întâlniri  la cerere cu familiile care au adoptat sau de câte ori este nevoie pentru a monitoriza eventuale crize în adopție;
p )organizează Ziua Națională a Adopției prin întâlnirea familiilor care au adoptat cu familii care doresc să adopte pentru a le împărtăși din experiența lor.
r) consiliază cu privire la efectele adopției în cazul soțului care adoptă copilul soției
s) completează și actualizează profilurile copiilor cu procedură de adopție deschisă, vizualizabili pe profilul public
ș).transmite lunar către Agenția Județeană pentru Plăți și Inspecție Socială Suceava , pașapoarte și stare civilă sentințele de încredințare și încuviințare adopție
u) transmite lunar către Agenția Județeană pentru Plăți și Inspecție Socială Suceava  sentințele copiilor adoptați pentru alocația de adopție  pentru aceștia
v) urmărește rezolvarea în termenul legal și în conformitate cu dispozițiile legale în vigoare a petițiilor, adreselor cu obiect adopție repartizate de  conducerea Direcției Generale de Asistență Socială și Protecția Copilului a Județului Suceava spre competentă soluționare.
